《匡山五咏 其四 清高亭》
明代·袁华

层峦壁亭北，灵渊汇亭西。野芳新绿合，岩扉空翠迷。

林深不见新，地迥惟闻鸡。草木气胶葛，六月流冰澌。

达人逍遥游，散策凌丹梯。澄怀适野性，观物和天倪。

易同醉侯讲，诗为应真题。急流能勇退，名与三高齐。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。